b'\n_START_ARTICLE_\nPala\xc4\x8da Vojkovi\xc4\x87\n_START_PARAGRAPH_\nPala\xc4\x8da Vojkovi\xc4\x87 je baro\xc4\x8dna pala\xc4\x8da v Zagrebu, ki se nahaja na naslovu Mato\xc5\xa1eva 9. _NEWLINE_Zgrajena je bila leta 1764, njen arhitekt pa ni znan. Investitor je bil grof Sigizmund Vojkovi\xc4\x87 (Vojkffy), katerega grb je upodobljen na \xc5\xa1tukaturi na pro\xc4\x8delju stavbe. V 19. stoletju je pala\xc4\x8da zamenjala nekaj lastnikov. Prvi so bili dru\xc5\xbeina Or\xc5\xa1i\xc4\x87, za njimi pa dru\xc5\xbeina Rauch. Po teh dveh lastnikih se v nekaterih virih pala\xc4\x8da imenuje tudi pala\xc4\x8da Or\xc5\xa1i\xc4\x87-Rauch. V pala\xc4\x8di je danes Hrva\xc5\xa1ki zgodovinski muzej.'